ফের শহর কলকাতায় শুট আউট। এবার ঘটনাস্থল কড়েয়া। দুই সমাজবিরোধী গোষ্ঠীর মধ্যে লড়াইয়ের জেরে ভর সন্ধেয় গুলি চলল কড়েয়ার শিবতলা লেনে। গুলি চালানোর ঘটনায় আহত দুজন।
 ওয়েব ডেস্ক : ফের শহর কলকাতায় শুট আউট। এবার ঘটনাস্থল কড়েয়া। দুই সমাজবিরোধী গোষ্ঠীর মধ্যে লড়াইয়ের জেরে ভর সন্ধেয় গুলি চলল কড়েয়ার শিবতলা লেনে। গুলি চালানোর ঘটনায় আহত দুজন। গুলি লেগেছে সঞ্জয় ও ছোটু নামে দুই দুষ্কৃতীর গায়ে। গুরুতর আহত অবস্থায় দুজনকেই চিত্তরঞ্জন ন্যাশনাল হাসপাতালে ভর্তি করা হয়েছে।  অভিযোগ, প্রদীপ বুচা ও আসফাক নামে দুই দুষ্কৃতী গুলি চালায়। দুদিন আগেই ভাড়া চাওয়ায় আক্রান্ত হয় ট্যাক্সি চালক। ধারালো অস্ত্র দিয়ে আঘাত করে পালিয়ে যায় এক দুষ্কৃতী। গন্তব্যে পৌছনোর পর গাড়ি থেকে নেমে চলে যাওয়ার সময় ভাড়া চান চালক। তখনই পকেট থেকে ধারালো অস্ত্র বের করে চালকের ওপর হামলা চালিয়ে পালিয়ে যায় সে।